הוועדה לביטחון לאומי, כנסת 25, פרוטוקול מספר 34, 2023-06-12 00:00

עמית הלוי: 	 בוקר טוב אני מתכבד לפתוח את ישיבת הוועדה לדיון בפיצול החוק לייעול האכיפה והפיקוח העירוניים ברשויות המקומיות

איילת לוי נחום: אני אגיד כמה מילים על הפיצול

איילת לוי נחום:  הצעת חוק לייעול האכיפה והפיקוח העירוניים ברשויות המקומיות, תיקון מספר 8, הוחל עליה דין רציפות בפברואר 2023, ב-8 בפברואר 2023 ההצעה פוצלה בפעם הראשונה

איילת לוי נחום:  באותו חודש היא עברה, הוארכה כהוראת שעה עד ה-30 ביוני 2023 שזה ממש עוד מעט

איילת לוי נחום:       לפני מספר שבועות אנחנו קיימנו כאן דיון בוועדה, למי שהיה, חבר הכנסת נאור שירי בטח זוכר, והוחלט שצריך לקיים עוד דיוני נוספים על מרכיבים שקשורים בהארכת הוראת השעה להוראה קבועה

איילת לוי נחום:  בזמנו החלטת יו"ר הוועדה הייתה שאנחנו נאריך, או בכוונת הוועדה להאריך, את הוראת השעה עד דצמבר השנה, כשלטובת העניין נקיים פיצול נוסף של ההצעה

איילת לוי נחום:  זאת אומרת זה כבר פיצול שני

עמית הלוי: אז ההצעה של יושב הראש היא להאריך את איזה חלק?     

איילת לוי נחום: את החלק הזה שאנחנו הולכים עכשיו לפצל, את סעיף 1, בעצם בהמשך, לא בדיון שיסתיים כרגע, סעיף 1 מדבר על מחיקת המילים הוראת שעה, אנחנו נפצל אותו והליך שיתקיים בדיון בטח בעוד מספר ימים - - - בכוונת הוועדה, נראה כמובן מה יתפתח בדיון, להאריך את הוראת השעה עד ה-30 בדצמבר השנה

נאור שירי: לא הבנתי למה? אנחנו היינו בדיון הקודם, סוכם על סדרת דיונים אינטנסיבית, שמאז האינטנסיביות, באמת , דחסתם לי את כל הלו"ז, לא היה דיון אחד

נאור שירי:  ועכשיו הולכים לפצל, אמרנו עד ה-30 ביוני, אנחנו אמורים עד ה-30 ביוני להתכנס ולאשר או להאריך את הוראת השעה

נאור שירי:  אז עכשיו מפצלים את הוראת השעה?     

איילת לוי נחום: לא, מה שהסברתי שבשביל להאריך את הוראת השעה - -     

נאור שירי: צריך לפצל את סעיף 1?     

איילת לוי נחום: - - צריך לפצל את סעיף 1, כי אחרת אם אנחנו נאריך את הוראת השעה כמו שהיא, המשמעות היא שאנחנו מוחקים את כל הסעיפים האחרים ומאריכים רק את הוראת השעה עד ה-30 בדצמבר

נאור שירי: אז למה בפעם הקודמת לא דיברנו על זה? לא הוזכר את זה בפעם הקודמת

איילת לוי נחום: לא, מה שהוזכר בפעם הקודמת זה הארכת הוראת השעה עד דצמבר, נכון? 

נאור שירי: כן

איילת לוי נחום: עד סוף השנה, כדי לאפשר לממשלה לדון ביתר הסעיפים בזמן הזה

נאור שירי: לדון במהות, עזבי שניה את הסעיף

איילת לוי נחום: לדון במהות כשהוראת השעה מוארכת

נאור שירי: מוארכת בחצי שנה?     

איילת לוי נחום: נכון

איילת לוי נחום:  הדרך לעשות את זה

נאור שירי: היא לפצל את סעיף 1?     

איילת לוי נחום: נכון, היא הדרך של פיצול סעיף 1

עמית הלוי: כי מה? מה יש בסעיף 1 שצריך לפצל אותו?     

איילת לוי נחום: סעיף 1 מדבר על הסעיף שמבקש בהצעת החוק למחוק את המילים הוראת שעה, בעצם להפוך את כל ההוראה להוראה קבועה

נאור שירי: אני שניה מנסה להבין את הפיצול

עמית הלוי: הבנתי, אז בסעיף 1 כתוב ככה, אני אסביר את זה

עמית הלוי:  בסעיף 1 כתוב שהוראת השעה תהפוך להוראה קבועה ולכן את זה צריך לבטל, כדי שהוראת השעה לא תהפוך להוראה קבועה

נאור שירי: אבל זה תמיד היה כתוב ככה

נאור שירי:  ו-10 שנים האריכו

נאור שירי:  חמש פעמים

איילת לוי נחום: לא, הדרך הבאה של הצעת חוק האריכו

איילת לוי נחום:  למה אנחנו עושים את הפיצול בעצם כרגע? אנחנו יכולים לכאורה לא לעשות את הפיצול - -     

נאור שירי: כמו שעשו בעשר השנים האחרונות

איילת לוי נחום: - - לקיים את הדיון קצת לפני יוני, ולהאריך את הוראת השעה עד דצמבר השנה הזאת

איילת לוי נחום:  למה עושים את הפיצול? כדי שהצעת החוק עם יתר המרכיבים שלה, חוץ מהשינוי של הפיכת הוראת שנה להוראת קבע, יתר המרכיבים שקשורים במנגנונים של השיטור העירוני ימשיכו להישאר על שולחן הוועדה ונוכל להמשיך לדון בהם

איילת לוי נחום:  אם אני מוחקת את כל הסעיפים אז אין לי כאילו במה לדון, הממשלה תצטרך להביא הצעת חוק חדשה

נאור שירי: סליחה, לא הבנתי, אני מתנצל

איילת לוי נחום: עוד פעם אני אסביר

נאור שירי: רק שניה

נאור שירי:  החוק הזה מוארך מידי שנה-שנה וחצי, פעם אחד פעם אחר פעם?     

איילת לוי נחום: נכון

נאור שירי: אוקיי, אף פעם לא פיצלו את הוראת השעה?     

איילת לוי נחום: פיצלו אותה כבר פעם אחת

נאור שירי: אוקיי אז פעם אחת במשך עשר שנים פיצלו אותה?     

איילת לוי נחום: אני לא יודעת אם פעם אחת במשך עשר שנים, לא בדקתי, אבל בפעם האחרונה שהיא פוצלה זה היה בפברואר השנה

נאור שירי: פברואר השנה?     

איילת לוי נחום: כן

נאור שירי: מתי היא פוצלה בפברואר? זה תאריך שהייתה כנסת?     

איילת לוי נחום: נכון הייתה כנסת 

נאור שירי: לא זכור לי שהצבעתי על פיצולה

נאור שירי:  אוקיי לא משנה היה את הפיצול

נאור שירי:  למה רק בפעם הזו היא פוצלה ועכשיו צריך? אני לא מבין את זה

איילת לוי נחום: אוקיי, בפעם הראשונה שהיא פוצלה, אני מדברת על הכנסת הזו - - -     

נאור שירי: אם אנחנו מפצלים רק את זה, את סעיף מספר 1, מה התוקף של הסעיפים האחרים?     

איילת לוי נחום: אז אנחנו נדון בסעיף מספר 1 עוד מספר ימים כשיו"ר הוועדה יהיה כאן

נאור שירי: אבל אין פה דיון

איילת לוי נחום: עכשיו אנחנו מצביעים רק על פיצול, אנחנו לא עושים את הדיון על הארכת הוראת השעה

נאור שירי: ברור לי

נאור שירי:  אני לא מצליח להבין למה צריך לפצל?     

איילת לוי נחום: לא צריך לפצל, זו החלטה שלכם

נאור שירי: אוקיי, בסדר, אבל לא פיצלו כל השנים, אולי מלבד פעם אחת

עמית הלוי: תסבירי את מטרת הפיצול

איילת לוי נחום: יש משמעות לפיצול, מטרת הפיצול היא, כדי שהצעת החוק לא תתעיין

איילת לוי נחום:  אם אני לא מפצלת ואני מאשרת רק סעיף 1, יתר הסעיפים - - -     

נאור שירי: אבל אנחנו מעבירי םאת זה עד ל-30 ביוני הרי

איילת לוי נחום: אבל אנחנו לא מעבירים את כל הסעיפים, אנחנו מעבירים רק את הארכת הוראת השעה

איילת לוי נחום:  יש כאן מנגנונים של דיווחים לוועדה, יש כאן - - -     

נאור שירי: רגע, את מאריכה את כולם

איילת לוי נחום: אני מאריכה את הוראת השעה, אבל אני לא משנה את הסעיפים האחרים

נאור שירי: אבל הוראת השעה כוללת את כל המנגנונים שציינת, על סמכויות הפקחים, על הדיווח

איילת לוי נחום: הוראת השעה כוללת את החוק במתכונתו היום, היא לא עושה בו שינויים

נאור שירי: אז למה לפצל?     

עמית הלוי: יש פה ארבעה סעיפים, סעיף 1 נוגע להוראת השעה, וסעיפים אחרים נוגעים לשינויים, כל מיני שינויים לא משנה

עמית הלוי:  הנה, תסתכל שלושת השינויים פה בסעיפים שתיים, שלוש, ארבע שינויים בסמכות הפקחים וזה

עמית הלוי:  אז מה שהיא אומרת זה רק בואו נדון נפצל את זה כדי שנעשה הארכה בעוד יומיים, לא משנה, נעשה הארכה עד דצמבר, אבל זה לא יחייב אותנו את כל השינויים האחרים

עמית הלוי:  נדון בשינויים האחרים בנפרד

נאור שירי: מה זה נותן? אני לא מבין

איילת לוי נחום: זה נותן את זה שהממשלה לא תצטרך להביא הצעת חוק חדשה כדי להמשיך ולדון בכל הסעיפים האחרים

עמית הלוי: עכשיו יש שני חוקים, אם אתה אומר כל החוק הזה עכשיו הוא קיים, אז גמרנו, החוק הזה יהיה קיים

נאור שירי: אבל זה חוק אחד

עמית הלוי: אבל הוסיפו פה, יש פה עוד שלושה סעיפים אחרים

נאור שירי: לא, זה חוק אחד

עמית הלוי: זה חוק אחד, זו הבעיה

איילת לוי נחום: יש פה כמה מנגנונים

איילת לוי נחום:  יש - - - אחד שמאריך את הוראת השעה

איילת לוי נחום:  יש סעיפים אחרים שמדברים על העברה - - -     

עמית הלוי: על ביטול סמכויות של פיקוח עירוני, כן

איילת לוי נחום: יש סעיפים שמדברים על דיווח לוועדה

נאור שירי: אבל כל הדברים האלה אנחנו אמרנו שנעשה את זה במרוכז

איילת לוי נחום: אננו נעשה את זה במרוכז

עמית הלוי: אני אסביר את זה בפשטות, אם לא נגיע עד סוף יוני על הסמכות על הפקחים - - -     

נאור שירי: שניה, עמית תאמין לי אני הייתי בדיון, אני מכיר את זה, אני לא רוצה להיכנס

נאור שירי:  כי אפשר להיכנס למהות השינויים שאנחנו אמרנו שאנחנו לא נדון בשינויים האלה במסגרת הזמנים

עמית הלוי: כדי לא לדון בשינויים האלו

נאור שירי: אבל אם עכשיו זה עובר, וההצעה הזו עוברת, אז השינויים שהם הציעו, לא לדווח לוועדה

עמית הלוי: לא, לא קורה, לא עובר, זה העניין

איילת לוי נחום: זה לא עובר

נאור שירי: וב-30 ביוני?     

איילת לוי נחום: ב-30 ביוני יאריכו את זה עד דצמבר השנה

נאור שירי: ב-30 ביוני יאריכו את זה או את החוק הקודם?     

עמית הלוי: לא, את החוק הקודם

איילת לוי נחום: את החוק הקודם, רק את הוראת השעה

עמית הלוי: כדי להאריך את החוק הקודם מבלי שהממשלה תצטרך להגיש הצעה נוספת, אלא יהיה אפשר לדון בשתיים, שלוש ארבע גם ביולי, אז אנחנו אומרים אנחנו מפצלים, בעוד יומיים יבוא פה פוגל, יאריך את החוק הקיים, בלי השינויים שאתה רוצה או לא רוצה בשתיים, שלוש, ארבע, ואחר כך יהיה דיון, יהיה אפשר לדון בנחת עד דצמבר ובלי להביא הצעת חוק חדשה, אפשר גם לדון בלי קשר, אבל צריך להביא הצעת חוק חדשה אם לא מפצלים, זה תהליך חקיקה חדש, זה משהו פרוצדורלי לגמרי

עמית הלוי:  פשוט אחרי זה צריך להביא עוד חוק

נאור שירי: אני לא מבין את הפרוצדורה, אבל בסדר

נאור שירי:  רק חשוב לי ליישר קו

רותם רייבי: אני משרד המשפטים וגם אני לא מבינה

נאור שירי: אני לא מבין את הפרוצדורה

נאור שירי:  מה שעוד יותר בעייתי לי בחוסר ההבנה

נאור שירי:  אין לי בעיה לא להבין דברים

נאור שירי:  הבעיה שדיברנו כל כך הרבה על השיטור העירוני, שעתיים על השיטור העירוני והרצון של הממשלה להאריך שוב את הוראת השעה, ולא הזכרנו במילה אחת את המנגנון הזה

איילת לוי נחום: זה מנגנון של כנסת

נאור שירי: אין לי בעיה, אבל לא ציינת את זה, לא אמרת

נאור שירי:  תשמעו, בגלל שהיו"ר סיכם על זה שאנחנו הולכים לדון עד סוף החודש, והרצון של כולנו כן לאפשר את המשך המשכיות של הפרויקט

נאור שירי:  לא ציינת את זה שאמרת אנחנו ברבות החודש הזה

איילת לוי נחום: תשמע, הוועדה יכולה להחליט מה שהיא רוצה

איילת לוי נחום:  אפשר לא לבצע את הפרוצדורה הזאת

נאור שירי: לא, אני לא מצליח להבין את הפרוצדורה

עמית הלוי: תרשה לי בבקשה, כי אני גם צריך לצאת

עמית הלוי:  זו המשמעות, בסדר? זאת הצעת החוק, גם משרד המשפטים, חוק אחד

עמית הלוי:  אחרת צריך להביא תזכיר, להתחיל חוק אחר

עמית הלוי:  בחוק עצמו יש שני חלקים, יש חלק אחד שנקרא סעיף הוראת השעה, אנחנו רוצם לבטל כדי שזה יהיה קבוע או להאריך אותו וכדומה, ויש תחומים שונים, סעיפים סמכויות הפקחים וכו'

עמית הלוי:  עכשיו, אנחנו עושים ככה, אנחנו מפצלים כדי שהחוק יהיה תקף, לא יצטרכו להעביר תהליך מחדש, באופן שזה, בעוד יומיים או היום היה אפשר, להאריך את החוק הקיים בלי שינויים, להאריך את החלק הזה נקרא לו חוק 1 א' להאריך אותו עד דצמבר, ועד דצמבר נדון מבלי להעביר תהליך חקיקה חדש בכל הסעיפים האלו

רותם רייבי: והסעיפים האלו לא יהיו תקפים?     

עמית הלוי: כרגע הם לא תקפים כי לא עשו שינויים

עמית הלוי:  נאור בעד ואני בדרך כלל נגד מה שהוא בעד, וזה דיון אחר

עמית הלוי:  אחרת הממשלה תצטרך להעביר עוד פעם חקיקה

נאור שירי: רוצה לקיים דיון על זה?      

איילת לוי נחום: בגלל שהממשלה תהיה מתואמת

נאור שירי: אז בבקשה, באיזו שנה עברה הוראת השנה של השיטור העירוני? 2011?     

איילת לוי נחום: מה, כשהיא התחילה?     

נאור שירי: כן

איילת לוי נחום: ב-2011

נאור שירי: כמה שנים הוארכה?     

איילת לוי נחום: בערך כל שנתיים

עמית הלוי: מנשה, זה נוגע אלינו לתיקון החוק, אז זה החוק המדובר

נאור שירי: בבקשה, זה חוק השיטור העירוני, הוא הגיע כחוק אחד

נאור שירי:  הוא לא הגיע כהוראת שעה, וכחוק עיקרי או שינויים

נאור שירי:  והחל מ-2011, במשך כל שנה או שנתיים האריכו לו את התוקף

נאור שירי:  באף שנה, מלבד דצמבר

איילת לוי נחום: אני לא יכולה להגיד לך אם הוא לא פוצל, אפשר לבדוק את זה

נאור שירי: הוא לא פוצל, היום פתאום רוצים לפצל

איילת לוי נחום: חבר הכנסת שירי, זה מנגנון פרוצדורלי, ובהחלטתכם לקבל אותו או לא לקבל אותו

נאור שירי: ברור לי שאנחנו סוברנים להחליט, אני לא מערער על זה

איילת לוי נחום: ולהציג את זה כאילו זה איזו מנגנון חדש שאף פעם לא קרה פה בכנסת

נאור שירי: לא, אף אחד לא חשב שזה איזה מנגנון חדש שנוצר, הפיצול והוראת שעה

נאור שירי:  אני לא שם

נאור שירי:  אני שם במובן שאני לא מבין את הפרוצדורה, אני לא מבין למה דנו בפרוצדורה בפעם הקודמת היא לא הוזכרה

נאור שירי:  יכול להיות שהיא נכונה, אני לא מבין אותה

נאור שירי:  ואני לא מבין איך במשך העשור האחרון

איילת לוי נחום: היא לא הוזכרה כי זו הייתה בקשת הממשלה אחרי הדיון

נאור שירי: אוקיי, למה הממשלה ביקשה את זה? אני לא מבין

עמית הלוי: לחסוך לה

נאור שירי: זה לא חוסך לה כלום, זה מה שאני מסביר

עמית הלוי: הגשת חוק מחדש

נאור שירי: אבל החוק פה

עמית הלוי: נאור שניה, זה מאוד פשוט אבל אם אתה עכשיו מצביע - - -     

נאור שירי: רגע, החוק בא אלינו בדיון הקודם להארכה

עמית הלוי: רגע אם תעשה הוראת שעה עכשיו, תאריך - -     

נאור שירי: זה עובר רגיל

עמית הלוי: - - אז מה יעבור? מה המשמעות? שאי אפשר יהיה לדון בשינויים האלה

נאור שירי: ברור שאתה יכול לדון

עמית הלוי: לא, בחוק חדש

נאור שירי: לא, אתה יכול להגיש תיקון חוק

עמית הלוי: בסדר, אז תגיש את זה מחדש

נאור שירי: אבל זה הדיון שהיה, זה בסדר להגיש תיקון לחוק

עמית הלוי: אבל כבר הגישו

נאור שירי: לא הגישו

עמית הלוי: הם הגישו

עמית הלוי:  תסתכל תקרא פה, זה חוק שהגישו

נאור שירי: אז בוא נדון על זה, בסדר, יותר טוב

עמית הלוי: לא אבל בסדר הוא לא רוצה לדון עד יוני הוא לא יספיק אז הוא אומר תקשיב, בוא נאריך את החוק הקיים עד דצמבר, מחר נאריך אבל נפצל כדי שנוכל כבר ביולי לתקן את מה שאתה רוצה או לא רוצה מהסעיפים האלה

נאור שירי: זה לא מונע

עמית הלוי: זה לא מונע אבל זה דורש הגשה, תזכיר מחדש

נאור שירי: יגישו

עמית הלוי: בסדר אז זה מה שמבקשים, לא חייבים להסכים

עמית הלוי: אז הממשלה לא רוצה להגיש תזכיר, בגלל זה?     

רותם רייבי: המשרד לביטחון לאומי לא פה

עמית הלוי: להגיש הליך חקיקה מחדש כאילו

עמית הלוי:  אין עם זה בעיה, זה עניין טכני

נאור שירי: עמית, אתה חבר כנסת, הכל בסדר בטכניקה

נאור שירי:  אנחנו עשינו דיון

נאור שירי:  באה הממשלה אחרי הדיון ואמרה בשיח שלא נח על שולחננו בדיון, בשיח עם הייעוץ המשפטי של הוועדה ו/או יו"ר הוועדה, מחוץ לשולחן שאנחנו דנו בו וביקשה, כדי שאנחנו לא נגיש תזכיר חוק חדש או נגיש הצעת חוק חדשה, אנחנו עכשיו רוצים לפצל את זה

נאור שירי:  אני מדייק בעובדות?     

עמית הלוי: כן

עמית הלוי:  אני אשאל את זה רק בצורה אחרת

נאור שירי: רגע, תן לי לסיים רק שאלה אליך

נאור שירי:  למה, האם לכבודה של הכנסת והוועדה, לא היה נכון פשוט לדבר על זה? להגיד תשמעו אין לנו זמן, אנחנו לא ורצים לדבר על זה, אנחנו לא רוצים עכשיו להגיש תזכיר חוק חדש שתכלית הדיון הייתה לבוא ולייצר תבנית, לייצר את גבולות הגזרה של השיטור העירוני לטוב ולרע, לתקן איפה שצריך כדי לבטל את הוראת השעה?     

עמית הלוי: זה נכון אבל זה הם יודעים שאנחנו - - -     

נאור שירי: אז בכל מקרה הם היו, בחצי השנה הקרובה נניח ליו"ר הוועדה שאמר אנחנו רוצים להוריד את הוראת השעה, אז בכל מקרה ייכנסו פה שינויים, זאת אומרת בכל מקרה יהיה תזכיר חוק שנדון עליו ונתקן

עמית הלוי: לא, הוא ישתמש בזה כבר, הוא ישתמש בקיים

נאור שירי: אז נו

עמית הלוי: אז קודם כל לגבי הכבוד, הם ידעו שאנחנו בכנסת באופן קבוע מוחלים על כבודנו ואין לנו פה ענייני אגו, אז הם חשבו שזה לא נורא

נאור שירי: זה לא עניין אגו, היינו שלוש שעות דיון, אף אחד לא דיבר על זה

עמית הלוי: נכון

עמית הלוי:  בסדר, הם קלטו אחר כך שזה ידרוש מהם עוד פרוצדורה, זה באמת לא פרוצדורה נוראית, מה שנאור חושש זה משהו אחר, פרוצדורה זה פחות מפריע לו שהממשלה תכין מחדש

עמית הלוי:  האם יש חשד שבעצם הפיצול נועד כדי למנוע דיון בדבר הזה? אני חושב שהתשובה לזה היא שאת אומרת אני עושה את זה רק עד דצמבר בכל מקרה, אז יהיה אפשר לדון

עמית הלוי:  כאילו, האם יש חשד, אולי זה מה שנאור חושד, שהארכה נועדה לקבע ולא לדון בשינויים שהוא רוצה או אחרים?      

נאור שירי: אני בכלל לא רוצה שינויים

עמית הלוי: נניח, לא משנה, חברי כנסת אחרים

איילת לוי נחום: אני אענה לכם כחברי כנסת, זה לא שאלה שמופנית אליי, זו שאלה שמופנית לוועדה

עמית הלוי: נכון לכן הכל חוזר בסוף אלינו

עמית הלוי:  זה עניין שלייעל את עבודת הממשלה שלא יגישו מחדש הצעת חוק על הסעיפים האלו

נאור שירי: במהלך הדיונים על מה אנחנו נדון?     

עמית הלוי: יהיו שני דיונים, עוד שבועיים

איילת לוי נחום: אני אגיד לך מה התכנון

נאור שירי: אני רוצה שנדע הכל אם אפשר בבקשה

איילת לוי נחום: אני גם לא יכולה לצאת מפה כשאתה לא מבין

נאור שירי: אני לא מבין, אני אומר לך את האמת, אני מצטער

איילת לוי נחום: אז אני חוזרת על זה, התכנון של יו"ר הוועדה היה לדון בהארכת הוראת השעה ולהאריך אותה עד דצמבר

נאור שירי: נכון

איילת לוי נחום: כשבמקביל התקיימו גם דיונים על המנגנונים

נאור שירי: מהותיים?     

איילת לוי נחום: נכון, על המנגנונים המהותיים האחרים שמופיעים בהצעה

עמית הלוי: זה בלתי אפשרי במצב הזה

עמית הלוי:  לקיים את זה זה בלתי אפשרי

נאור שירי: היו"ר אמר עד ה-30, לא אני, לא נאור

נאור שירי:  נאור היה אומר דברים אחרים

עמית הלוי: מה שהיא אומרת עכשיו זה או מפצלים, או פשוט מקבלים את זה ומקבלים הצעת חוק חדשה

עמית הלוי:  אלו שתי האפשרויות הטכניות, הפרלמנטריות הטכניות

נאור שירי: זה לא נכון אבל, זה הוארך

נאור שירי:  איילת זה הוארך כל כך הרבה פעמים בלי פיצול

איילת לוי נחום: אני לא מבינה מה הטענה? באמת

נאור שירי: תראי אני יכול עכשיו להצביע נגד, בעד

עמית הלוי: לא, זה הוארך בלי השינויים, אתה צודק, אבל זה הוארך as is, לא זה, זה בלי שתיים, שלוש ארבע

נאור שירי: אז הממשלה הגישה פה שינויים?     

עמית הלוי: כן, הנה

נאור שירי: אז היא הגישה כבר את החוק

עמית הלוי: נכון

נאור שירי: אז אתם אומרים לי היא לא רוצה להגיש את החוק, לכן הם רוצים לפצל

עמית הלוי: תראה, זה הסעיף שהאריכו כל השנים

נאור שירי: כן אני מבין

עמית הלוי: עכשיו עושים שתיים, שלוש ארבע שינויים

נאור שירי: אז מה הבעיה להאריך את הוראת השעה, למה אנחנו צריכים לדון בזה?     

איילת לוי נחום: מכיוון שאם מאריכים את הוראת השעה, אם הוועדה מקבלת מחר החלטה להוראת השעה דרך הצעת החוק הזו, כל הסעיפים האחרים נמחקים

נאור שירי: אז נאריך את הקודמת, נאריך את הקיימת, לא את זה

עמית הלוי: המשמעות היא לפצל, זה מה שאנחנו עושים, להאריך רק את סעיף 1 זה מה שאתה אומר

נאור שירי: לא, יש חקיקה קיימת של השיטור העירוני נכון?     

איילת לוי נחום: כן

נאור שירי: שעכשיו השיטור העירוני עובדים לפיה

נאור שירי:  יש חריגות וכו', בואו נאריך אותה

עמית הלוי: אי אפשר להאריך, צריך להגיש הצעת חוק

נאור שירי: אפשר, האריכו את זה 20 פעמים

עמית הלוי: צריך להגיש הצעת חוק בשביל זה

נאור שירי: לא, לא נכון, לא צריך את זה, זה לא רלוונטי

נאור שירי:  1,5,3,6, לא רלוונטיים

איילת לוי נחום: אפשר להאריך את זה

עמית הלוי: אה לא בחקיקה?     

נאור שירי: אתה מאריך את זה, מצביע, מאריך

איילת לוי נחום: יש פה הצעת חוק על השולחן - -     

נאור שירי: חדשה, שמציעה תיקונים

איילת לוי נחום: - - רגע, אפשר להאריך אותה, אוקיי? אפשר לקבוע בה שיחול רק סעיף 1 שחוק השיטור העירוני יחול עד דצמבר 2023

איילת לוי נחום:  אבל אז מה המשמעות? שיתר הסעיפים בהצעה, לא דנים בהם

עמית הלוי: נגמר, צריך להגיש מחדש אותם

איילת לוי נחום: צריך להגיש מחדש תזכיר חוק ממשלתי, להביא הצעת חוק לכנסת ולדון ביתר הסעיפים

איילת לוי נחום:  אפשר לעשות את זה

איילת לוי נחום:  בקשת הממשלה, בקשת המשרד לביטחון פנים הייתה לקיים איזשהו הליך פרוצדורלי מבלי להביא תזכיר חוק חדש והצעת חוק חדשה

איילת לוי נחום:  עכשיו, בסמכותכם להחליט אם לקבל את זה או לא לקבל את זה, זה הכל

נאור שירי: אבל ההצעה הקיימת היום, מה מספרה של השיטור העירוני? שלפיה היום עובדים בשיטור העירוני?     

איילת לוי נחום: לא, זה החוק

נאור שירי: החוק? איזה חוק הוא? שהוא תחילתו אני מניח מתחיל במילים הוראת שעה נכון?     

איילת לוי נחום: נכון

נאור שירי: אז בואו נאריך אותו

איילת לוי נחום: אז עוד פעם, אמרתי את זה כמה וכמה פעמים אפשר לעשות את זה, המשמעות היא שיתר הסעיפים בהצעה - - -     

עמית הלוי: אפשר לעשות את זה בדרך של תיקון המילים הוראת שעה

איילת לוי נחום: זה מה שאמרתי

עמית הלוי: רגע לא, את אומרת אפשר לעשות את זה, הוא חושב שאפשר לעשות בפרוצדורה אחרת

עמית הלוי:  אפשר לעשות את זה בדרך הזאת, לקחת רק את הדף הזה ולהאריך את זה, זה מה שאתה מבקש שנעשה

עמית הלוי:  אכן נעשה, אבל בגלל שהממשלה תקעה פה עוד שלושה סעיפים, בגלל שהממשלה תקעה באותו תזכיר חוק, אתה צודק שאפשר לעשות את זה בנפרד, אבל הם מבקשים לחסוך פרוצדורה, אבל טוב שהגענו לדיון הזה כיוון שהתיקון רוצה עיריית פתח תקווה ועיריית וזה - - -     

נאור שירי: עזוב את העיריות

נאור שירי:  מה עכשיו בעיריית פתח תקווה? אולי אני אצטרף אליך

נאור שירי:  אתה אמרת לי שאתה תזמין אותי לדיון הארכיאולוגי

עמית הלוי: פתח תקווה וטבריה

עמית הלוי: אוקיי, רבותי אז אנחנו מצביעים על הפיצול

עמית הלוי:  לפצל את סעיף 1 מסעיפים שתיים, שלוש ארבע

עמית הלוי:  אנחנו מפצלים את זה לפי סעיף?     

איילת לוי נחום: 84 ב' לתקנון הכנסת

עמית הלוי: 84 ב' לתקנון הכנסת

עמית הלוי:  מי בעד לפצל? 2 בעד

נאור שירי: חד משמעי נגד

עמית הלוי: מי נמנע? אין נמנעים

עמית הלוי: אושר

עמית הלוי:      הפיצול עבר

עמית הלוי:  זה לא פיצול ביני לבין נאור זה פיצול רק בהצעת החוק

נאור שירי: באמת אני חייב, זו הזיה מה שקרה פה